Борис Младенов-Young
„Ти знаеш ли водата като капе“…

chitanka.info

„Ти знаеш ли водата като капе,

че капка подир капка най-подир

със постоянство образува вир?… —

тъй рече внукът ми, невръстно хлапе. —

И пускаш ли монета след монета

в спестовната ми касичка чат-пат,

ще се окажа някога богат,

когато я отворя в пубертета.“

По тая твоя логика, умнико,

ако събираш знания от днес,

зрънце подир зрънце, ще дойде ден,

във който след изкачване велико

в науката ще стигнеш Еверест —

ще станеш също лекар, като мен!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.